Primăriile bucureștene nu prea tin cont de siguranța pietonilor. Sute de trotuare au fost parcelate și închiriate de Administrațiile Domeniului Public ca locuri de parcare de reședință. Din cauza abuzului, zone întregi din Capitală pot fi traversate pietonal doar pe stradă, la risc. În haosul creat cu girul primarilor, unii bucureșteni au prins curaj și-au amenajat locuri de parcare acoperite ca la bâlci, direct pe spațiul verde. Cum arată Bucureștiul mașinilor, vedeți în reportajul următor.

-ADP-ul a închiriat trotuarele, aici, la dumneavoastră?

-Da!

-Și se plătesc la primărie, nu?

-Sigur! Da!

-Cât este un loc închiriat de primărie pe trotuar, aici?

-Cam 550 - 600. Nu mai țin minte. -

-50 de lei, adică, 60 de lei, pe an!?

-Da!

-Acum, pietonii merg pe stradă!

Sunt zeci de trotuare furate pietonilor în Sectorul 6. Și-n sectorul 5 este aceeași situație. ADP a trasat liniile, a încasat banii și a lăsat trecătorii să se descurce cum pot.

-Toți zic că au plătit la primărie!

În Sectorul 2, ADP-ul a procedat la fel. La fel şi în Sectorul 3.

Soluțiile găsite de șoferi

Inspiraţi de ideea ADP, şoferii care nu au locuri de parcare au găsit şi ei soluţii. Unul dintre ei, spre exemplu, a asfaltat o bucată din grădina blocului, i-a pus o prelată ca acoperiș și... a parcat.

-Cineva din bloc, de aici.

-Dar e spațiu verde aici, nu?

-E asfaltat! Da... Dar cred că și-a făcut-o special pentru el.

-Vă place?

-Cred că n-are loc de parcare și a fost o opțiune de-a lui.

-Cum vi se pare opțiunea, apropo?

-Rudimentară, așa... E... Dar asta a fost soluția lui.

Locul este în cartierul Drumul Taberei. Și nu-i caz singular. În Rahova, Sector 5, un locuitor și-a pus acoperiș chiar peste locul de parcare trasat pe trotuar. Vecinul de bloc îi admiră ingeniozitatea.

-A făcut o treabă bună. Pentru că aici nu face nimeni curățenie. Frunzele astea toate cădeau pe mașina lui. El a găsit și el un loc de parcare, aici.

-Și și-a pus acoperișul să nu mai cadă frunzele?

-Să nu mai cadă frunzele pe el.

-Dar mai parchează aici?

-Parchează fata lui care lucrează. Vine târziu...

-Și dacă i-l ocupă cineva?

-I-l ocupă. Din când în când îl mai ocupă.

Peste toate au început să reapară și... garajele. Până la această oră, oficialii Administrațiilor Domeniului Public n-au explicat în baza cărei legi au închiriat trotuarele ca parcări.

Editor web: A.P.